Úradný vestník L 277 , 14/10/1998 S. 0026 - 0030



Rozhodnutie Komisie zo 6. októbra 1998 stanovujúce osobitné podmienky upravujúce dovozy výrobkov rybolovu a akvakultúry s pôvodom v Guatemale (oznámené pod číslom dokumentu C(1998) 2950) (Text s významom pre EHP) (98/568/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/493/EHS z 22. júla 1991 o hygienických predpisoch pre výrobu a uvádzanie výrobkov rybolovu na trh [1], naposledy zmenenú a doplnenú smernicou Rady 97/79/ES [2], a najmä na jej článok 11, keďže odborník z Komisie vykonal inšpekčnú návštevu Guatemaly, aby overil podmienky, za ktorých sa vyrábajú, skladujú a expedujú do Spoločenstva výrobky rybolovu; keďže guatemalské právne predpisy v oblasti hygienických kontrol a sledovania výrobkov rybolovu je možné považovať za rovnocenné s ustanoveniami smernice 91/493/EHS; keďže úrad "Dirección General de Servicios Pecuarios (DIGESEPE) del Ministerio de Agricultura, Ganadería y Alimentación" v Guatemale je schopný účinne overovať dodržiavanie platných právnych predpisov; keďže postup pre získanie osvedčenia o zdravotnej nezávadnosti uvedený v článku 11 ods. 4 písm. a) smernice 91/493/EHS musí zahŕňať tiež definíciu vzoru osvedčenia, minimálne požiadavky na jazyk alebo jazyky, v ktorých musí byť osvedčenie vypracované a funkciu osoby, ktorá je zmocnená ho podpísať; keďže podľa článku 11 ods. 4 písm. b) smernice 91/493/EHS je nutné pripevniť na balenia výrobkov rybolovu značku uvádzajúcu názov tretej krajiny a schvaľovacie/registračné číslo prevádzky, výrobného plavidla, chladiarenského skladu alebo mraziarenského plavidla pôvodu; keďže podľa článku 11 ods. 4 písm. c) smernice 91/493/EHS musí byť vypracovaný zoznam schválených prevádzok, výrobných plavidiel alebo chladiarenských skladov; keďže musí byť zostavený tiež zoznam mraziarenských plavidiel zaregistrovaných v zmysle smernice 92/48/EHS [3]; keďže tieto zoznamy musia byť vypracované na základe oznámenia od DIGESEPE Komisii; keďže za zaistenie súladu s ustanoveniami stanovenými na tento účel v článku 11 ods. 4 smernice 91/493/EHS preto zodpovedá DIGESEPE; keďže DIGESEPE vydal oficiálne uistenia, že budú dodržiavané pravidlá uvedené v kapitole V prílohy k smernici 91/493/EHS a splnené požiadavky na schválenie alebo registráciu prevádzok, výrobných plavidiel, chladiarenských skladov alebo mraziarenských plavidiel pôvodu, ktoré sú rovnocenné s požiadavkami stanovenými uvedenou smernicou; keďže opatrenia ustanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Príslušným úradom Guatemaly, ktorý overuje a potvrdzuje, že výrobky rybolovu a akvakultúry spĺňajú požiadavky smernice 91/493/EHS, je "Dirección General de Servicios Pecuarios (DIGESEPE) del Ministerio de Agricultura, Ganadería y Alimentación". Článok 2 Výrobky rybolovu a akvakultúry s pôvodom v Guatemale musia spĺňať nasledovné podmienky: 1) ku každej zásielke musí byť priložený očíslovaný originál osvedčenia o zdravotnej nezávadnosti, ktorý je riadne vyplnený, podpísaný, s uvedením dátumu a vyhotovený na jednom liste v súlade so vzorom uvedeným v prílohe A tohto rozhodnutia; 2) produkty musia pochádzať zo schválených prevádzok, výrobných plavidiel, chladiarenských skladov alebo registrovaných mraziarenských plavidiel uvedených v prílohe B tohto rozhodnutia; 3) s výnimkou voľne ložených mrazených produktov rybolovu určených na výrobu konzervovaných potravín, musia byť všetky balenia nezmazateľne označené slovom "GUATEMALA" a schvaľovacím/registračným číslom prevádzky, výrobného plavidla, chladiarenského skladu alebo mraziarenského plavidla pôvodu. Článok 3 1. Osvedčenia uvedené v článku 2 odsek 1 musia byť vypracované aspoň v jednom úradnom jazyku členského štátu, kde sa kontroly vykonávajú. 2. V osvedčeniach musí byť uvedené meno, funkcia a podpis zástupcu DIGESEPE a úradná pečiatka DIGESEPE farby odlišnej od farby ostatných údajov. Článok 4 Toto rozhodnutie je adresované členským štátom. V Bruseli 6. októbra 1998 Za Komisiu Franz Fischler člen Komisie [1] Ú. v. ES L 268, 24.9.1991, s. 15. [2] Ú. v. ES L 24, 30.1.1998, s. 31. [3] Ú. v. ES L 187, 7.7.1992, s. 41. -------------------------------------------------- PRÍLOHA A +++++ TIFF +++++ +++++ TIFF +++++ -------------------------------------------------- PRÍLOHA B I. ZOZNAM SCHVÁLENÝCH PREVÁDZOK Schvaľovacie číslo | Názov prevádzky | Adresa | PP013602 | Industrias Marbella, SA | Villanueva-Guatemala | CC011201 | Mayasal, SA | Guatemala ciudad | PE013601 | Pescado de Tony | Villanueva-Guatemala | PC 110703 | Procesadora de Mariscos del Sur, Sociedad Anónima (Promasur, SA) | Retalhuleu | PD050901 | Pesca, SA | Retalhuleu | CC-050903 | Comarpa | Escuintla, Guatemala | PET-050901 | Industria pesquera San Rafael SA | Escuintla, Guatemala | PE-050908 | Inversiones El Puerto | Escuintla, Guatemala | PPM-012301 | Comercial Pamypa | Santa Catarina, Pinula | PE-010101 | HB Internacional Inversiones Marítimas Buena Vista | Puerto de San José, Escuintla | PE-051001 | Delimar SA | Puerto de San José, Escuintla | PE-010104 | Pesquera Industrial SA | Puerto de San José, Escuintla | --------------------------------------------------